इस बात पर जोर देते हुए कि चैंबर्स ऑफ कॉमर्स को निजी क्षेत्र को सामाजिक जिम्मेदारी लेने के लिए प्रोत्साहित करना चाहिए, उप राष्ट्रपति ने कहा कि जब निगम उदार होते हैं, तो वे कमाल का काम करते हैं और भारतीय कॉरपोरेट जगत के पास तो उनकी आत्मा की महान उदारता का इतिहास है। उन्होंने यह भी कहा कि चैम्‍बर्स ऑफ कॉमर्स को उद्यमशीलता को प्रोत्साहित और पोषित करना है और भारत सरकार चाहती है कि आज के युवा अपने पैरों पर 'खड़े हो जाएं'। उद्यमिता लोगों को नौकरी निर्माता बनाती है और सामान्य समृद्धि लाती है।